als_Latn dik_Latn sag_Latn
Për të krijuar një ide se cilët janë më të favorizuar për të gjetur golin vlen të dëgjohet mendimi i atyre që në këtë lojë vënë paratë, bookmakersat apo thë
El Clasico sfida e madhe po afron. Përballen dy prej skuadrave më të mira të planetit. Reali apo Barcelona, pyetja se cila prej tyre do të falë fitimtare nga Camp Nou është e destinuar të mbretërojë sovrane deri në fund po ashtu si kuroziteti se cili prej yjeve të të dy skuadrave do të rezultojë vendimtarë do të marrë një përgjigje vetëm nga 90 minutat e El Clasicos. Ndërkohë për të krijuar një ide se cilët janë më të favorizuar për të gjetur golin vlen të dëgjohet mendimi i atyre që në këtë lojë vënë paratë, bookmakersat apo thënë shqip, shtëpitë e basteve. Për sa i përket dueleve individuale ajo që mban në ankth tërë planetin është padyshim përplasja mes Cristiano Ronaldos dhe Lionel Messit. Argjentinasi vjen në këtë sfidë pasi i ka rrëmbyer portugezit kreun e klasifikimit të golashënuesve të La Ligas me 32 finalizime kundrejt 30 të Ronaldos. Sipas bastexhinjve, argjentinasi është favorit për të shënuar golin e parë në El Clasico. Basti për Lionel Messin që tund i pari rjetën në El Clasico shumëzon me 4.33 shumën e vënë, ndërsa koeficienti për Ronaldon që shënon i pari është 7. Në krahasimin mes tyre edhe kuota për të shënuar në çfarëdolloj momenti është më e lartë për Ronaldon pasi Messi në shenjë mbart koeficientin 1.66 ndërsa goli i Ronaldos paguhet me 2.40.
Për sa i përket pjesës tjetër, bookmakers konfirmojnë besimin që gjeneron momenti i mirë i Luis Suarez. Uruguaiani në fakt vjen menjëherë pas Messit në kuotat se cili do të shënojë i pari me koeficient 5.25, ndërsa menjëherë pas tij vjen sulmuesi tjetër i Barcelonës, Neymar me koeficientin 5.75. Gjykimi i bastexhinjve është i qartë, sipas tyre Barca ka shumë më tepër shanse për të shënuar e para.
Për sa i përket Realit ai që ndjek Ronakdon është Benzema i cili kuotohet me 9 për të firmosur golin e 1-0 të Los Blancos. Në panoramën e përgjithshme të të gjithë futbollistëve që pritet të jenë titullarë në Camp Nou, për të gjithë ata që janë në kërkim të bastit të çmendur ekziston kombinimi që goli i parë të shënohet nga Carvajal dhe që Reali të largohet nga Barcelona me fitoren 1-3. Për çdo guximtar që merr kurajon të vërë këtë bast, shuma e vënë shumëzohet me 1751.
als_Latn als_Latn als_Latn als_Latn